
REFERAT

privind completarea Hotărârii Consiliului Local al Municipiului Timişoara nr. 204/04.04.2013 privind modificarea Hotărârii Consiliului Local al Municipiului Timişoara nr. 156/21.12.2004 privind atribuirea directă printr-un contract de concesiune a unor bunuri către S.C. Administrarea Domeniului Public S.A.  şi a Contractului de concesiune nr. 94/18.01.2005


Prin Hotărârea nr. 156/21.12.2004, modificată şi completată, Consiliul Local al Municipiului Timişoara a aprobat atribuirea directă, prin contract de concesiune, către S.C. Administrarea Domeniului Public S.A. Timişoara, pe perioada 01.01.2005 – 31.12.2015, a unor bunuri, în schimbul unei redevenţe lunare de 1 % din cifra de afaceri obţinută din exploatarea obiectului concesiunii.

În urma acestei Hotărârii s-a încheiat între Municipiul Timişoara şi S.C. Administrarea Domeniului Public S.A. Contractul de concesiune nr. 94/18.01.2005.
Prin HCLMT nr. 204/04.04.2013 s-a aprobat  înlocuirea Anexei 1 prevăzută la art. 1 din Hotărârea Consiliului Local al Municipiului Timişoara nr. 156/21.12.2004 cu Anexa 1 la HCLMT nr. 204/04.04.2013, în ceea ce priveşte bunurile date în concesiune.
Prin adresa cu nr. 2273/02.04.2014, SC Drumuri Municipale Timişoara SA (succesoare în drepturi a S.C.  Administrarea Domeniului Public S.A., începand cu data de 23.09.2013, ca urmare a fuziunii prin absorbtie dintre S.C. Administrarea Domeniului Public S.A. – societate absorbita, si S.C. Drumuri Municipale Timisoara S.A. – societate absorbanta, conform sentintei civile nr. 642/PI/20.08.2013, pronuntata de catre Tribunalul Timis, in dosarul nr. 7417/30/2013, prin care s-a constatat legalitatea fuziunii a preluat tot activul si pasivul S.C. Administrarea Domeniului Public SA) ne-a adus la cunoştinţă faptul că au realizat mai multe investiţii (realizare locuri de parcare) din fondurile obţinute din exploatarea sistemului Timpark în alte zone decât cele date în concesiune.
În anul 2010 SC Administrarea Domeniului Public SA a fost supusă unei inspecţii fiscale cu privire la modul de determinare, evidenţiere şi virare a obligaţiilor faţă de bugetul general consolidat  al statului pentru perioada 01.01.2005 – 31.03.2010, inspecţie efectuată de către Direcţia Generală a Finanţelor Publice Timiş – Administraţia Finanţelor Publice Timişoara – Inspecţia Fiscală Persoane Juridice.
Cu ocazia acestui control s-a retinut faptul ca investiţia constând în realizarea parcărilor pe o stradă ce nu a fost concesionată contravine prevederilor Legii nr. 571/2003, concluzionându-se că deducerea TVA-ului de către SC Administrarea Domeniului Public SA, aferentă unor prestări de servicii efectuate de un furnizor, fără ca acestea să fie destinate unor operaţiuni taxabile în folosul societăţii, respectiv faptul că nu se poate deduce TVA-ul în astfel de situaţii, în care prestaţiile (construcţia de noi parcări) sunt realizate în zone (străzi, parcări) care nu au fost atribuite în concesiune de către Consiliul Local al Municipiului Timisoara, în vederea întreţinerii şi exploatării acestora.

Astfel, imposibilitatea deducerii TVA-ului pentru investiţiile constând în construcţia de noi parcări în zone ce nu sunt concesionate, constituie o împovărare financiară foarte mare pentru societate, fapt care afectează implicit chiar şi construcţia de alte noi parcări, ceea ce nu poate fi decât în dezavantajul cetăţenilor, care în atare situaţie nu pot beneficia de mai multe investiţii în folosul acestora.  

În aceste condiţii SC Drumuri Municipale Timişoara SA, solicită concesionarea către societate  (în calitate de operator al sistemului de parcare Timpark) şi a străzilor pe care s-au realizat noi parcări, respectiv pe care urmează a se realiza noi parcări-conform solicitarilor concedentului ( Municipiul Timisoara)- pentru a se evita sancţionarea acesteia de către organele de control fiscal. Astfel, în această categorie de străzi, ce urmează fi concesionate în completarea celor concesionate, intră următoarele:

1. str. Crizantemelor - parcare realizată în cursul anului 2009 – 133 locuri de parcare;

2. str. Amforei – str. Labirint - parcare realizata în cursul anului 2010 – 93 de locuri de parcare;

3. str. Circumvalatiunii - Complex sportiv Bega - parcare realizată în cursul anului 2010 – 134 locuri de parcare;

4. str. Platanilor - parcare realizată în cursul anului 2013 – 90 de locuri de parcare;

5. zona Steaua - unde se intenţionează realizarea a aproximativ 325 de noi locuri de parcare;

6. str. Soarelui – intersecţia str. Stefan cel Mare cu str. St. O. Iosif - unde se intenţionează realizarea a aproximativ 40 de noi locuri de parcare;

7. str. Luceafarul - unde se intenţionează realizarea a aproximativ 60 de noi locuri de parcare;

8. str. Hebe - unde se intenţionează realizarea a aproximativ 24 de noi locuri de parcare;

9. zona str. Lugojului - unde se intenţionează realizarea a aproximativ 64 de noi locuri de parcare;

10. str. Prof. Dr. Aurel Paunescu – Podeanu (fosta str. Diaconul Coresi) - unde se intenţionează realizarea a aproximativ 200 de noi locuri de parcare;

11. str. Căpitan Damşescu - unde se intenţionează realizarea a aproximativ 163 de noi locuri de parcare.
Ţinând cont de cele prezentate, propunem completarea HCLMT nr. 204/04.04.2013, astfel:
- se completează Anexa 1 prevăzută la art. 1 din HCLMT nr. 204/04.04.2013 în ceea ce priveşte bunurile date în concesiune, cu următoarele locaţii: str. Crizantemelor, Str. Amforei, str. Labirint, str. Circumvalaţiunii – Complex Sportiv Bega, str. Platanilor, zona Steaua, str. Soarelui (intersecţia str. Ştefan cel Mare cu str. Şt. O. Iosif), str. Luceafărul, str. Hebe, zona Str. Lugojului, str. Prof. Dr. Aurel Păunescu – Podeanu (fostă str. Diaconu Coresi) şi str. Căpitan Damşescu.
- urmare a prevederilor de mai sus se completează în mod corespunzător Contractul de concesiune nr. 94/18.01.2005.

